o
Tr. Gunnar Bergling: "Jumalan Sana on totuus"
Olet minun vanhurskauteni.
Sinä pyhität minut.
Jeesus, voiton lippuni
Olet minulle enemmän kuin kylliksi
Olet minun vanhurskauteni.
Sinä pyhität minut.
Jeesus, voiton lippuni.
Olet elämäni lähde.
Olet enemmän kuin kylliksi,
enemmän kuin kylliksi.
Jeesus, olet kaikkeni.
Olet enemmän kuin kylliksi,
enemmän kuin kylliksi.
Jeesus,
olet elämäni lähde.
Olet enemmän kuin kylliksi,
enemmän kuin kylliksi.
Jeesus, olet kaikkeni.
Olet enemmän kuin kylliksi,
enemmän kuin kylliksi.
Jeesus,
olet elämäni lähde.
Olet minun vanhurskauteni.
Sinä pyhität minut.
Jeesus, voiton lippuni.
Olet minulle enemmän kuin kylliksi.
Olet minun vanhurskauteni.
Sinä pyhität minut.
Jeesus, voiton lippuni.
Olet elämäni lähde.
-Halleluja! Kiitos, Jeesus. Kiitämme Sinua.
Olet vanhurskautemme ja kaikkemme
Kiitämme Sinua, Herra.
Halleluja. Kiitos, Jeesus.
Oi, mikä ilo!
Mikä onni!
Jeesuksen rakkaus
on muuttanut minut.
Mikä ilo
minulla on Jeesuksessa!
Jeesuksen rakkaus muuttaa minut.
Mikä ilo!
Mikä onni!
Mikä ilo!
Mikä onni!
Anna Jeesuksen rakkauden muuttaa sinut.
Mikä ilo!
Mikä onni!
Jeesuksen rakkaus
on muuttanut minut.
Mikä ilo
minulla on Jeesuksessa!
Jeesuksen rakkaus muuttaa minut.
Mikä ilo!
Mikä onni!
Mikä ilo!
Mikä onni!
Anna Jeesuksen rakkauden muuttaa sinut.
Mikä ilo!
Mikä onni!
Jeesuksen rakkaus
on muuttanut minut.
Mikä ilo
minulla on Jeesuksessa!
Jeesuksen rakkaus muuttaa minut.
Mikä ilo!
Mikä onni!
Mikä ilo!
Mikä onni!
Anna Jeesuksen rakkauden muuttaa sinut.
Mikä ilo!
Mikä onni!
Mikä ilo!
Mikä onni!
Anna Jeesuksen rakkauden muuttaa sinut.
Mikä ilo!
Mikä onni!
Jeesuksen rakkaus
on muuttanut minut.
Mikä ilo
minulla on Jeesuksessa
Anna Jeesuksen rakkauden muuttaa sinut.
Mikä ilo!
Mikä onni!
Jeesuksen rakkaus
on muuttanut minut.
Mikä ilo
minulla on Jeesuksessa.
Jeesuksen rakkaus muuttaa minut
Mikä ilo!
Mikä onni!
Mikä ilo!
Mikä onni!
Anna Jeesuksen rakkauden muuttaa sinut.
Anna Jeesuksen rakkauden -
muuttaa sinut!
Halleluja!
Rukoilemme, että Sinun tahtosi tapahtuu, Herra.
Tahtosi tapahtuu niin taivaassa, kuin myös maanpäällä.
Avaamme Sinulle sydämemme ja elämämme.
Odotamme, että puhumasi Sana
ja Sanassasi ilmenevä totuus muuttuu meille kokemukseksi.
Otamme Sinulta vastaan
kaiken sen, mitä haluat ilmoittaa.
Haluat herättää uskomme.
Kiitämme, että varustat meidät, Herra
voidaksemme tehdä tahtosi
ja elääksemme arvollisesti tässä maailmassa.
Jeesuksen nimessä. Seurakunta sanoo: Amen.
Halleluja. Olkaa hyvät ja istukaa!
Kiitos, ylistäjät.
Menemme Markuksen evankeliumiin, luku 11 ja jae 23.
Tämä on monille tuttu Raamatun paikka.
Tulen esittämään teille haasteen.
Itselleni ja meille kaikille.
Saatte kokea,
että Jumalan Sana on totuus.
Sana toimii myös tänä päivänä.
Tässä Jeesus opettaa ja sanoo:
"Totisesti, minä sanon teille;
jos joku teistä sanoisi tälle vuorelle:
'kohoa ja heittäydy mereen' eikä epäilisi sydämessään
vaan uskoisi, että se mitä hän sanoo, tapahtuu,
niin se hänelle tapahtuu.
Siksi sanon teille: Kaikki, mitä te rukoilette ja anotte,
uskokaa saaneenne, niin se on teille tuleva."
Tämä on johdanto sana,
josta saamme suunnan kokoukseemme.
Tässä kokouksessa käytämme auktoriteettiamme,
valtaamme ja mahdollisuuksiamme vaikuttaa ja muuttaa
olosuhteita ja tilanteita, joihin joudumme.
Jeesus ei ajatellut:
"Kaikki, mitä tapahtuu on Jumalan tahto.
Täytyy ottaa asiat sellaisina kuin ne tulevat ja kestää."
Täytyy kärsiä, kestää ja kamppailla,
mutta on turha odottaa suurempaa muutosta.
Yritämme pysyä hyvällä tuulella
ja 'nöyrrymme' kaiken elämän kurjuuden edessä.
Se ei ollut lainkaan Jeesuksen ajatus.
Hän tuli muuttamaan asiat.
Hän tuli tekemään tyhjäksi perkeleen teot.
Jeesus tuli ilmoittamaan Herran tahdon.
Hän tuli muuttamaan tilanteet,
jotta Herran tahto tulisi näkyviin keskuudessamme
aiemman vaikutuksen sijaan.
Hän uskoi, että ihmisille oli olemassa mahdollisuuksia
oppia elämään Herran tahdon mukaan tässä maailmassa.
Tarkoitus ei ollut, että vain Jeesus eli Isän tahdon mukaan -
myös me, jotka uskomme Häneen,
voimme elää Isän tahdon mukaan.
Kun alamme aavistaa tämän, tapahtuu muutos.
Ymmärrämme, että Hän tarkoittaa sitä.
Hän ei ole tarkoittanut meitä jonkunlaiseksi 'fan clubiksi',
joka ihailee Jeesuksen ihmeellisiä tekoja.
Jeesuksen teot olivat ihmeellisiä, ei epäilystäkään.
Mutta Jeesuksen ihaileminen ei ole ainoa tehtävämme.
Emme voi sanoa, että Hän on yksittäinen tapaus.
Jeesus on ajatellut kantavansa hedelmää
ettei Hän olisi vain yksittäinen tapaus.
Jeesus seisoo yhdessä kaikkien muiden kanssa,
jotka Hän voittaa Jumalan valtakuntaan
ja varustaa toteuttamaan tahtonsa.
He jatkavat Jeesuksen lähdettyä fyysisesti maan päältä.
Joten Jeesus on täällä - sinun ja minun kautta.
Henkensä kautta Jeesus jatkaa
tekoja, joita Hän aloitti aiemmin.
Nyt ne tapahtuvat siellä, missä me olemme!
Meidän keskellämme ja meidän kauttamme.
Ehkä et ole tottunut tällaiseen asian muotoiluun.
Voit ajatella: "Tuo on pahinta, minkä olen kuullut!"
Jos olet hetken kärsivällinen, saat nähdä.
Olet kuullut tämän aiemmin, jos olet lukenut Raamattuasi.
Et vain ole huomannut tätä.
Herra ajattelee jatkoa jo nyt.
Ei vain silloin, kun Hän tulee takaisin, vaan nyt.
Jeesuksen lähdön ja takaisin tulon välillä
Hän jatkaa työtään maanpäällä ruumiinsa kautta.
Minä ja sinä, jotka uskomme, muodostamme tämän ruumiin.
Jeesus haluaa jatkaa työtään - nyt.
Siksi Jeesus antaa opetuslapsilleen ohjeita siitä,
miten suhtautua olosuhteisiin.
Mitä olosuhteet ovat?
Kaikki, mikä meitä ympäröi ovat olosuhteita.
Ne ovat kohtaamiamme asioita ja tapahtumia.
Ei se ole kummallista. Meillä kaikilla on olosuhteemme.
Jos joltakulta puuttuu olosuhteita,
voi ilmoittautua konferenssi- toimistoon kokouksen jälkeen...
Saamme puhua vakavasti kanssasi.
Meillä tavallisilla ihmisillä on olosuhteemme.
Me kaikki haluaisimme muuttaa tiettyjä olosuhteitamme.
Toivoisimme voivamme tehdä olosuhteille jotain.
Haluamme erilaiset olosuhteet.
Haluamme olosuhteiden asettuvan ja 'kuolevan'.
Haluamme tilanteen päättyvän
tai muuttuvan paremmaksi, suotuisammaksi ja vahvemmaksi.
Mitä tahansa ajatteletkin olosuhteistasi,
et kuitenkaan toivo niiden jatkuvan.
"Jatkukoon sitten samalla tavalla, niin kauan kuin elän".
"Näin sen olla pitää."
Monet tulevat Arkeniin tästä syystä:
heillä on voimakas tarve saada olosuhteet taipumaan
ja muuttumaan.
He ajattelevat oikein.
Kääntyessämme Jeesuksen puoleen huomaamme,
että Hänellä on tietoa siitä, miten toimia.
Jeesus sanoo opetuslapsilleen -
Kehotan sinua olemaan vahvasti varautunut,
kun tekstissä sanotaan: "Jos joku sanoisi..."
- se voit olla sinä.
'Joku' voi olla kuka tahansa.
Esimerkiksi sinä.
Jos uskaltaudut puhumaan asioita
ja toimimaan uskoen sydämessäsi,
voit vaikuttaa olosuhteisiisi ja muuttaa niitä.
Jeesus on tämän puheen takaaja.
Jeesus sanoo näin eikä Hän valehtele koskaan.
Tiedäthän ettei Jeesus valehtele koskaan?
Monet tietävät sen.
Jeesus on ainoa,
joka puhuu koko ajan ja läpikotaisin totta.
Hän sanoo: "Jos JOKU
- se voit olla sinä -
sanoisi tälle vuorelle:
'Kohoa ja heittäydy mereen', eikä epäilisi sydämessään,
vaan uskoisi sen tapahtuvan, niin se tapahtuu!"
Markus 11. luku, jae 23.
Kun olen aiemmin kohdistanut tämän tekstin ihmisiin,
se on kuulostanut minusta uskomattomalta.
Minusta se on tuntunut uskomattomalta.
Aivankuin kaiku huutaisi sanoen: "Se on uskomatonta!"
"Tämä ei ole mahdollista!"
Silloinhan sanoisimme heti kaikille mahdollisille vuorille:
"Heittäydy sinne ja tuonne!"
Vuoret lentäisivät ilman halki kuin ampiaiset.
Se olisi niin ihmeellistä, että heittäisimme vuoria päivät pitkät.
Kohtaamme ongelman: "Jos joku sanoisi tälle vuorelle"
- Tähän asti useimmat meistä pysymme mukana.
Voimme sanoa 'joku'.
Sanomme: "Kohoa ja heittäydy mereen!"
Sitten tulevat sanat:
"eikä epäilisi sydämessään, vaan uskoisi."
Nyt meni visaiseksi.
Kaikki rakentamamme toiveet sortuvat.
"Eikä epäilisi sydämessään, vaan uskoisi
sen tapahtuvan, mitä hän sanoo..."
Jos et tiedä ihmisen koostuvan hengestä, sielusta ja ruumiista,
nämä sanat voivat aiheuttaa ongelmia
enemmän kuin tarvitset.
Tässä sanotaan, ettet saa epäillä SYDÄMESSÄSI.
Tässä ei sanota, ettet voi epäillä.
Tässä sanotaan, ettet saa epäillä sydämessäsi.
Sinun tulee uskoa. SYDÄMESSÄSI.
Se, mitä sanot, tapahtuu.
Se tapahtuu.
Mitä sitten tapahtuu?
Kaikki tämä keskittyy SYDÄMEEN.
Useimmat meistä olemme parhaita
epäilemään järjellämme.
Tai epäilemme sielussamme.
Märehdimme asioita; mietimme ja arvioimme
Torjumme sanoen: "Tuo ei ole mahdollista tai uskottavaa."
"Ei asia voi olla niin, ei ole koskaan ollutkaan..."
Näin ajattelemme järjellämme.
Tässä ei siis sanota, ettet saa epäillä järjelläsi.
Tässä ei sanota: "...vaan usko järjelläsi,
niin se, mitä sanot, tapahtuu".
Sinun ei tarvitse torjua tätä
vaikka järkesi ei voi käsittää tätä.
Sinun täytyy ajatella, että tämä tulee sydämestä.
Jos päässä surisee, niin anna surista.
Antaisit vain surista!
Kun vain et seuraa järjen päätelmiä.
Sinä toimit sydämesi uskon perusteella.
Et toimi järkesi perusteella.
Silloin voit ottaa askelia tämän lupauksen perusteella,
täydellä voimalla.
Näet, että lupaus on totta.
Tämä on Sana, joka kantaa ja on tosi.
Toistan jälleen.
Sanot tälle vuorelle:
"Kohoa ja heittäydy mereen!"
Et epäile sydämessäsi
vaikka epäilisit järjelläsi.
Sinä uskot sydämessäsi,
vaikket uskoisi järjelläsi pätkääkään.
Silloin se, mitä uskot ja sanot, tapahtuu.
Se todella tapahtuu!
Epäilys ja usko järjen tasolla ei merkitse mitään.
Epäilys ja usko sydämessä ratkaisevat asian.
Jos uskot sydämessäsi etkä epäile,
se mitä sanot, tapahtuu sydämesi uskon perusteella.
Se tapahtuu,
vaikka sinä epäilet järjelläsi.
Ymmärrätkö?
Hymyä huuleen, en ole vielä valmis.
Tässä maailmassa olemme niin keskittyneitä
ja olemme niin kiitollisia päästämme.
Vai mitä?
Kun Jumala loi ihmisen,
Hän ei sanonut saatuaan työnsä valmiiksi:
"No, mutta mikä on tuo pieni pallo?
Ei sen ollut tarkoitus päästä mukaan.
Oikeastaan tämä järki oli erehdys".
Meidänhän tarvitsisi vain seurata sydäntämme.
Näin jotkut todella hengelliset uskovat tekevät.
He eivät ole vain hengellisiä vaan ylihengellisiä.
He luulevat, että meidän täytyy kysyä kaikesta Jumalalta.
Nyt ehkä ajattelet: "Jopas nyt!"
Tarkoitan "Milloin bussi kulkee?" -johdatusta.
Sinun ei tarvitse kysyä Jumalalta, milloin bussi kulkee.
Voit katsoa vieressäsi olevasta aikataulusta bussipysäkillä.
Sinun ei tarvitse kysyä: "Hyvä Jumala, milloin bussi lähtee?"
Seinällä on pieni lista, jonka puoleen voit kääntyä.
Käyttämällä silmiäsi ja järkeäsi luet aikataulun,
vertaat kelloasi aikatauluun ja näet bussin lähtöajan.
Sitten tiedät, miten kauan sinun täytyy odottaa.
Sinun ei tarvitse kysyä sitä Jumalalta!
Kun alat kysyä Jumalalta sellaista, tilanteesi on vakava.
Jumala ei vastaa sellaisiin kysymyksiin.
Hän on antanut sinulle järjen, jota voit käyttää.
Järjelläsi voit ottaa selville bussin lähtöajan.
Voimme käyttää järkeämme moneen muuhun hyvään tarkoitukseen.
Mutta...
Kun haluamme uskoa siihen, mitä Jumala sanoo meille,
emme käytä siihen järkeämme
vaan sydäntämme.
Jos emme usko sydämellämme, meillä on yhtä suuri ongelma
kuin päinvastaisessa bussin aikataulu - esimerkissä.
Epäileminen sydämessämme on vakava asia.
Epäileminen järjen tasolla voi olla terveellistä.
Joskus meidän tarvitsee epäillä epäilyksiämme.
Meidän päässämme voi olla kaikenlaisia kummallisuuksia,
eivätkä ne ole kaiken huomion arvoisia.
Silloin voimme sanoa: "Tuo on hölyn pölyä."
Sitä se usein on.
Joskus on hyvä kuunnella järkeä
ja luottaa tarvitsemaansa järkiperäiseen tietoon.
Ihminen ei koostu pelkästään päästä tai sydämestä.
Ihminen koostuu molemmista osista
Sen lisäksi ihmisellä on ruumis,
joka saa osansa pään ja sydämen yhteisvaikutuksesta.
Tässä Raamatun paikassa on kyse sydämen uskosta.
Sydämen uskolla saat otteen asioista,
joita et saa järjen uskolla.
Tämän Raamatun paikan perusteella voit muuttaa olosuhteitasi.
Voit nostaa ongelmasi ja vaikeutesi
ja heittää ne mereen.
Toisin sanoen ne katoavat.
Et näe enää ongelmiasi.
Tämä tapahtuu sydämen uskon avulla.
Puhut sydämesi uskon mukaisesti.
Et saa epäillä sydämessäsi. Uskot,
että se mitä sanot, tapahtuu; silloin se TAPAHTUU.
Jeesus lupaa tämän.
Jeesus lupaa, että näin tapahtuu.
Mitä tarkoittaa, että Jeesus takaa jotain?
Hän takaa asioita eri tavoin.
Hän on antanut meille mahdollisuuden käyttää nimeänsä.
Käytämme Jeesuksen nimeä
muuttaaksemme olosuhteitamme.
Jeesuksen nimessä puhumme olosuhteille
ja muutamme ne.
Yhdistämme uskon käyttäessämme Jeesuksen nimeä,
ja voimme muuttaa olosuhteemme.
Emme puhu Jumalalle yrittäen muuttaa Hänen mieltään.
Puhumme olosuhteille ja muutamme ne sanojemme kautta.
Käytämme Sanaa ja Jeesuksen nimeä -
Nimi Jeesus on korkein ja tärkein nimi
ja valtavin auktoriteetti koko maailmankaikkeudessa.
Katsomme yhdessä Filippiläiskirjettä.
Katsomme, mitä Jeesuksen nimestä sanotaan.
Kirje Filippiläisille, luku 2.
Tämä on tunnettu teksti.
Kirjeessä Filippiläisille luemme,
miten Jeesus riisui jumalallisen kirkkautensa.
Tässä sanotaan, että Hänen nimensä on kaikista mahtavin.
Jeesuksen nimi on kaikkien muiden nimien yläpuolella.
Luemme alkaen jakeesta 9.
"Sentähden onkin Jumala Hänet korkealle koroittanut
ja antanut Hänelle nimen, kaikkia muita nimiä korkeamman",
Sanomme Jeesuksen nimen olevan korkeampi kaikkia nimiä.
Jeesuksen nimellä on suurin päätösvalta.
Mikä tahansa nimi korottaakin äänensä
ja puhuu tätä korkeinta nimeä vastaan,
sen täytyy polvistua!
'Korkein' on se, jolla on kaikki valta
taivaassa ja maanpäällä.
Jeesuksen sanat ja Hänen nimensä määräävät.
Luemme (Fil. 2:10): "Jeesuksen nimessä
kaikkien polvien pitää notkistua
taivaissa, maan päällä ja maan alla.
Jokaisen kielen pitää tunnustaa
Isän Jumalan kunniaksi, että Jeesus Kristus on Herra.
Viimeksimainittu tarkoittaa, että Jeesus on Jumala.
Jeesuksella on kaikki valta.
Hänen nimensä on kaikkia muita nimiä korkeampi.
Kun Jeesus puhuu omassa nimessään,
silloin Hän päättää.
Se mitä Jeesus sanoo, käy toteen.
Kun ME puhumme Hänen nimessään,
silloin ME päätämme.
Se mitä sanomme Jeesuksen nimessä, käy toteen.
Puhumme nyt olosuhteille.
Puhumme aina Jeesuksen nimessä.
Puhumme Jumalan Sanan ja lupausten mukaisesti.
Emme väännä Jeesuksen nimeä kaikkiin mutkiimme
tavoitellen itsekkäästi omaa hyötyämme.
Puhumme Jumalan tahdon mukaisesti.
Käytämme Jeesuksen nimeä,
koska olemme saaneet oikeuden käyttää sitä.
Jeesuksen nimi on kaikkia muita nimiä korkeampi!
Tarvitsemme aikaa ajatella tätä,
varsinkin, jos kärsit eri tavoin ja olet sairas.
Mikä tahansa nimi sairaudella on,
se on heikompi kuin Jeesuksen nimi.
Tämä nimi on sairautta korkeampi.
Puhumme Jeesuksen nimeä sairauksien yli.
Sairauksien täytyy polvistua.
Näin Jeesuksen tahto saa tapahtua,
mutta sairauksien päämäärä elämässäsi EI toteudu.
Muutamme siis olosuhteita.
Ajattelemme, että voimme muuttaa olosuhteita.
Yhdistymme uskon kautta Jeesukseen,
Hyväksymme oikeutemme käyttää Jeesuksen nimeä,
joka on kaikkien sairauksien yläpuolella!
Puhumme Jumalan tahtoa näitä sairauksia vastaan.
Silloin sairauden tahto saa polvistua;
Herran tahto voittaa.
Miksi minä julistan tähän tapaan?
Päämääräni on herättää uskoa sydämessäsi.
Kuten aiemmin sanoin,
emme kysele, miten tämä voi tapahtua.
Tiedän sen. Kuka sitä voisi ymmärtää?!
Mutta voimme USKOA sen!
Ymmärtäminen on järjen heiniä.
Usko on sydämessämme.
Puhun nyt sinulle saadakseni sydämesi uskomaan sanani!
Sinun täytyy yhdistää Jeesuksen nimi itseesi
ja ottaa vastaan, mitä tämä nimi lupaa.
Järkesi ei voi ymmärtää, miten se voisi olla mahdollista.
Se ei haittaa!
Anna järkesi ihmetellä.
Ei tätä ymmärrä kukaan, jos olemme tarkkoja.
Uskomme sydämessämme.
Luotamme siihen, mitä Jeesus sanoo.
Jeesuksen nimi on kaikkia muita nimiä korkeampi!
Kaikkien muiden tekijöiden täytyy polvistua Hänen nimessään!
Jeesuksen nimessä Hänen tahtonsa voittaa.
Sinulla on kaikkia muita korkeampi nimi,
Sinulla on nimi yli kaikkien nimien.
Kaikkea muuta suurempi valta!
Kaikkea muuta suurempi voima!
Hän on sinun puolellasi, jotta
Herran tahto tapahtuu elämässäsi.
Silloin sinulla on hyvät ennusteet!
Jos asian voin niin ilmaista...
Jotta Jumala saisi tahtonsa läpi elämässäsi,
on ratkaisevaa, uskotko siihen vai et.
Jumala on antanut Pojalleen nimen,
kaikkia muita korkeamman nimen!
Silloin olosuhteiden vastustus ei murra sinua
vaan Herran tahto murtautuu läpi.
Kun alat uskoa Häneen, tunnustaa suullasi
ja alat kutsua sitä näkyviin,
avaudut Jumalan tahdolle. Jumalan tahto voittaa.
Täysin käsittämätöntä!
Saamme luvan uskoa.
Ensimmäiset kristityt oppivat nopeasti Jeesuksen nimen suuruuden.
He näkivät Jeesuksen sanovan, miten asiat ovat.
"Toiset ovat toista mieltä, mutta MINÄ sanon sinulle.."
He saivat puhua muutosta olosuhteille.
Olosuhteiden muutos tällä tavalla
oli merkki Jeesuksen läsnäolosta.
Hänen auktoriteettinsa oli olosuhteita suurempi.
Jeesus paransi sairaat, ajoi ulos pahat henget,
ja muutti erilaiset luonnonilmiöt.
Hän tyynnytti tuulen ja aallot.
Jeesus pystyi tekemään valtavasti eri asioita,
koska Hänellä oli näitä olosuhteita suurempi valta.
Jeesus voitti olosuhteet.
Katsomme joitakin esimerkkejä siitä, miten tämä onnistui.
Olette lukeneet ja kuulleet tästä.
Haasteenamme on
kuulla sanoma ja uskoa siihen.
Sanomasta täytyy tulla todellisuutta elämässämme.
Näemme, miten opetuslapset toimivat.
He harjoittelivat Jeesuksen ohjauksessa.
He eivät olleet valmistautuneet liikkeelle lähtiessään
siihen valtavaan voimaan Jeesuksen nimessä.
He ajattelivat voiman olevan henkilöhtaisesti Jeesuksessa.
Voima vaikutti siellä, missä Jeesus kulki.
Opetuslapset näkivät Jeesuksen puhuvan sairauksille
ja sanovan: "Nouse ylös!"
Jeesus puhui kuolleille ja rammoille.
He nousivat ylös ja heräsivät henkiin.
Se oli todella ainutlaatuista ja suurenmoista!
Äkkiä koitti päivä, kun Jeesus sanoi opetuslapsille:
"Lähetän teidät matkaan pareittain.
Tehkää samoja tekoja kuin minulla on tapana tehdä
- Minun nimessäni. Menkää ja tehkää tämä!
Parantakaa sairaat, puhdistakaa spitaaliset, herättäkää kuolleet."
Näin Jeesus sanoi opetuslapsille ja lähetti heidät.
Miltä luulet heistä tuntuneen?
Huomaamme, miten yllättyneinä he tulivat takaisin.
Opetuslapset lähtivät polvet tutisten ja ajatellen:
"Hyvä tavaton, kun ei vain tulisi vaikeita tapauksia vastaan!"
Kun opetuslapset tulivat takaisin matkaltaan,
he melkein huusivat ja kiljuivat.
He olivat super-onnellisia näkemästään:
"Jopa pahat henget ovat meille alamaiset!"
Kuka sitä olisi odottanut?
Opetuslapset menivät
ja pahat henget osoittautuivat heille alamaisiksi.
Opetuslapset kantoivat Jeesuksen nimeä.
Heillä oli oikeus käyttää tuota nimeä.
Jeesus takaa täysin nimensä voiman.
Vaikka Jeesus ei ollut paikalla fyysisesti,
Hän oli läsnä opetuslasten käyttäessä Hänen nimeään.
Nimi edusti Jeesusta.
Opetuslapset puhuivat, mitä tapahtuisi
Jeesuksen nimen perusteella.
Aivankuin Jeesus itse olisi ollut paikalla.
Tämä on meidän tilanteemme nyt.
Emme voi nähdä Jeesusta fyysisesti.
Silti Jeesus on täällä ja takaa nimensä.
Meidän tulee uskoa Jeesuksen nimeen
ja puhua Hänen tahtonsa mukaan.
Se tapahtuu Jeesuksen nimessä.
Jeesus on läsnä takaamassa, että tämä tapahtuu.
Näin ensimmäiset opetuslapset lähtivät matkaan.
Jeesuksen lähdettyä takaisin taivaaseen
voisi ajatella, että mahdollisuudet onnistua pienenisivät.
Mutta Apostolien teoista ilmenee, että he jatkoivat samalla tavalla.
Katsomme ensimmäistä tilannetta.
Apostolien teot, luku 3 tai 4.
Apostolien teot, luku 3.
Rampa mies istui temppelin ulkopuolella.
Tämä tapahtui temppelin esipihalla, Kauniin Portin luona.
Apostolien teot, luku 3, jakeet 6-8.
Pietari sanoo rammalle miehelle, joka kerjää:
"Hopeaa ja kultaa ei minulla ole,
minä annan, mitä minulla on." Pietari käyttää Jeesuksen nimeä.
"Jeesuksen Kristuksen, Nasaretilaisen nimessä,
nouse ja kävele!"
Pietari tarttui miestä oikeasta kädestä,
mies nousi ylös ja käveli.
Miehen jalat vahvistuivat välittömästi.
Miehen jalat ja nilkat vahvistuivat.
Mies hyppäsi pystyyn, seisoi ja käveli.
Mies seurasi mukana temppeliin.
Hän käveli, hyppeli ja ylisti Jumalaa.
Mies parani välittömästi.
Rampaus polvistui ja irroitti otteensa välittömästi.
Ilmeisesti Pietarista se ei tapahtunut kyllin nopeasti.
Pietari sieppasi miestä kädestä
yrittäen saada hänet pystyyn.
Pietari oli täysin vakuuttunut Jeesuksen nimen voimasta.
"Nyt olen sanonut:Ylös sieltä!"
Pietari uskoi, että asia oli niin kuin hän sanoi.
Tämä rampa mies parantui.
Parantumisihmeen vuoksi syntyi valtava meteli.
Ihmiset järkyttyivät.
Pietaria ja Johannesta kuulusteltiin ja asiaa vatvottiin.
He sanoivat:"Tämä tapahtui Jeesuksen nimen vuoksi.
Käytimme tätä NIMEÄ.
Siksi tämä mies seisoo terveenä silmienne edessä."
Näin he puolustautuivat. Parantuminen tapahtui NIMEN vuoksi.
'Tämä' nimi on yhä voimassa!
Jeesus käyttää yhä niitä, jotka uskovat.
Me muutamme olosuhteita,
omassa tai toisten elämässä.
Nimi on sama. Usko on sama.
He eivät ajatelleet ymmärtävänsä niin hyvin;
he yksinkertaisesti uskoivat nimen pätevyyteen.
Jeesus oli itse sanonut, että nimi oli pätevä.
Otetaan vielä Raamatunpaikka lisäksi.
Apostolien teot, 14. luku.
Paavali on Lystrassa.
Siellä oli myös rampa mies.
Jakeesta 8: Lystrassa oli mies-
Apostolien teot 14:8 alkaen
- mies joka syntymästään lähtien oli jaloistaan rampa.
Mies ei ollut kävellyt koskaan.
Mies kuuli Paavalin saarnaavan,
ja Paavali kiinnitti katseensa mieheen.
Paavali näki, että miehellä oli usko tulla terveeksi
ja sanoi suureen ääneen: "Nouse pystyyn jaloillesi".
Mies hypähti ylös ja alkoi kävellä ympäriinsä.
Tästäkin parantumisesta nousi meteli.
Tämä oli niin järkyttävää,
että alettiin ihmetellä, keitä nämä miehet olivat.
He paransivat miehen, joka oli ollut syntymästään lähtien rampa!
Tämä mies oli erityisen vaikea tapaus,
koska hän oli syntymästään asti rampa.
Yhä uudestaan opetuslapset parantavat ihmisiä.
Opetuslapset puhuivat heille.
He julistivat Jeesuksesta.
He olivat Jeesuksen lähettämiä.
Opetuslapset puhuivat ihmisille Jeesuksen nimessä.
Näitte, että rammalla miehellä oli usko.
Paavali näki, että mies uskoi.
Paavali käski miestä nousemaan - ja sen hän teki!
Tapahtui ihme!
Tätä ei voi ymmärtää järjellä.
Tähän voi uskoa sydämessään.
Uskon kautta otamme vastaan ihmeet, joita Jumala haluaa tehdä.
Jumalan päämäärä ei ole, ymmärrämmekö.
Jumalan päämäärä on, että uskomme.
Julistuksen tarkoitus on herättää uskoa.
Saarnaamme Jeesusta jotta ihmiset uskoisivat Häneen,
ja ottaisivat Jeesuksen vastaan Pelastajana ja Herrana.
Saarnaamme Jumalan tahdosta, että ihmiset uskoisivat siihen.
Näin ihmiset voivat ottaa vastaan Jumalan tahdon elämäänsä.
Parantuminen on Jumalan tahto.
Meillä on ihmeitä tekevä Jumala.
Hän toimii yliluonnollisesti.
Yliluonnollinen ei ole meille tavoittamaton.
Me saamme otteen siitä USKON kautta.
Usko on sydämessämme.
Se on käsittämätöntä muttei saavuttamatonta.
Suurenmoisia asioita tapahtuu.
Herra tekee asioita,
joita kukaan ei ole osannut aavistaa tai ymmärtää.
Apostolien teot, luku 16, jae 18.
Luemme Sananpaikan.
Aloitan luvusta 16, jakeesta 16.
"Paavalin mennessä rukouspaikkaan
kohtasimme palvelijattaren, jossa oli tietäjähenki.
Hän tuotti paljon tuloja isännilleen ennustamisellaan.
Palvelijatar seurasi Paavalia ja meitä ja huusi:
'Nämä miehet ovat korkeimman Jumalan palvelijoita!
He julistavat teille pelastuksen tien!'
Tätä palvelijatar teki monta päivää.
Tämä vaivasi Paavalia, ja hän kääntyi sanoen hengelle:
'Jeesuksen Kristuksen nimessä käsken sinun lähteä hänestä!'
Samassa silmänräpäyksessä henki lähti.
Voimme ajatella:
"Eikö se ollut hyvä mainos? Palvelijatar huusi totuuden heistä."
Lähde oli väärä.
Kyse ei ole vain siitä mitä sanotaan,
vaan mistä lähteestä sanoma tulee.
Ääneen tunnustamasi asiat
tulisi olla oikeaa laatua.
Muistatte Skeuaan pojat -
He pistivät merkille suuren voiman
ajaa ulos pahoja henkiä Jeesuksen nimessä.
He ajattelivat käyttää Jeesuksen nimeä ei-uskovina.
He käyttivät Jeesuksen nimeä, jota Paavali käytti.
He yrittivät ajaa pahoja henkiä ulos eräästä miehestä.
He sanoivat ajavansa pahat henget ulos:
"Ajamme sinut ulos
Paavalin saarnaaman nimen, Jeesuksen nimen, kautta."
He yrittivät käskeä pahoja henkiä lähtemään.
Pahat henget tunsivat Paavalin erittäin hyvin,
ja ne tunsivat Jeesuksen.
Sitten tuli piinallinen kysymys: "Keitäs te olette?"
Veljekset saivat paeta henkensä edestä.
Pahojen henkien vaivaama mies ei vapautunut nimeksikään
vaan mies raivostui ja jahtasi koko joukon karkuteille.
Lähde oli väärä.
Meidän täytyy olla uudestisyntyneitä
saadaksemme oikeuden käyttää Jeesuksen nimeä.
Tällä tavalla voimme Jeesuksen nimessä vapauttaa ihmiset
ja muuttaa heidän elämäntilanteensa.
Nimeä ei voi käyttää automaattisena mallina,
jolla muutamme tilanteita.
Katsomme vielä Raamatunpaikkaa.
Otamme esiin Markuksen evankeliumista luvun 16.
Sovellamme pian lukemaamme käytäntöön.
Nostan esiin Raamatunpaikkoja ja sitten harjoittelemme.
Soveltamalla käytäntöön saamme nähdä,
miten Herra tekee ihmeitä.
Markuksen evankeliumi, luku 16.
Siellä kerrotaan, mitä Jeesuksen nimessä tehdään.
Me, jotka olemme uskovia
teemme Jeesuksen nimessä
tiettyjä tunnustekoja.
Nämä merkit seuraavat niitä, jotka uskovat.
Tässä sanotaan: "Minun nimessäni-"
Nyt kuulemme asioista, jotka tapahtuvat Jeesuksen nimessä.
Nämä luetellut asiat tapahtuvat
Jeesuksen nimessä.
Älä unohda, että tämä nimi seuraa jokaisessa kohdassa,
koko ajan.
"Nämä merkit seuraavat niitä, jotka uskovat:
Minun nimessäni he ajavat ulos pahoja henkiä-"
Hänen nimeään seuraavat merkit jatkuvat:
"He puhuvat uusilla kielillä.
Jeesuksen nimessä he nostavat käsin käärmeitä,
ja jos he juovat kuollettavaa myrkkyä, ei se heitä vahingoita."
Tämä tapahtuu Jeesuksen nimessä.
"Jeesuksen nimessä he laittavat kätensä sairasten päälle,
ja he tulevat terveiksi."
Salaisuus on Jeesuksen nimessä.
Uskovan, joka vaeltaa tällä tavalla
ja uskoo Jeesuksen nimeen
tunnistaa näistä häntä seuraavista merkeistä.
Jeesuksen nimen ja uskon kautta jokainen uskova voi
olla välikappale, jonka kautta nämä asiat toteutuvat.
Emme ole välttämättä kokeneet tällaista.
Kun törmäsin tähän ensimmäisen kerran,
masennuin ja tulin alakuloiseksi.
Ymmärsin, että uskovana minun tulisi tehdä tätä.
Luin tämän läpi ja ajattelin:
"Nämä merkit seuraavat niitä, jotka uskovat:
Minun nimessäni he ajavat ulos pahoja henkiä-"
Tuohon aikaan en edes tiennyt pahojen henkien olemassaolosta.
En tiennyt, että pahoja henkiä oli yhä olemassa.
Ymmärsin Jeesuksen ja apostolien heittäneen ulos pahoja henkiä.
En uskonut pahojen henkien olemassaoloon nykyaikana.
Tänä päivänä on uskovia,
jotka eivät tiedä tästä.
Silloin on vaikea ajaa ulos pahoja henkiä.
Luemme eteenpäin: "He puhuvat uusilla kielillä-"
En puhunut silloin uusilla kielillä.
En edes tiennyt, mitä se tarkoitti.
En tehnyt sitäkään.
Minulta puuttui jo kaksi uskovia seuraavaa merkkiä.
Sitten minun olisi pitänyt nostaa käsin käärmeitä...
Erikoista.
Sitä en aikonut tehdä!
Minusta tuntui, että jätän tämän kohdan väliin.
"Jos juon kuollettavaa myrkkyä, ei se minua vahingoita."
Sitäkään en aikonut tehdä.
"He panevat kätensä sairasten päälle, ja he tulevat terveiksi."
Tätäkään en uskaltanut tehdä.
Minulta puuttuivat kaikki nämä uskovan merkit.
Yksikään näistä merkeistä ei seurannut minua.
Se oli surkea tilanne.
Minusta se oli ongelmallista.
Aloin etsiä tietoa näistä merkeistä.
Halusin saada otteen tästä.
Miten minusta tulisi uskova, joka kantaa oikeanlaisia merkkejä?
Uskoin Jeesukseen. Siitä ei ollut epäilystä.
Ilmeisesti en uskonut Jeesuksen sanoihin.
Voiko niin ajatella?
Kyllä. Voimme uskoa siihen, mitä Jeesus on tehnyt.
Emme aina välttämättä usko Hänen sanoihinsa.
Jossain määrin se on totta kaikkien uskovien kohdalla,
riippuen siitä, mistä Jeesus puhuu.
Uskomme tai emme usko.
Näiden merkkien tulisi seurata uskovia.
Sen tulisi olla uskon luonnollinen seuraus.
Tässä sanotaan: "He lähtivät ja saarnasivat kaikkialla."
Viimeinen, 20. jae.
"He saarnasivat kaikkialla, ja Herra vaikutti heidän kanssaan
ja vahvisti Sanan sitä seuraavien merkkien kautta."
Markuksen evankeliumi, luku 16, jae 20.
Saarnasin monen vuoden ajan
eikä julistettua Sanaa vahvistettu koskaan millään.
Minustakin se on noloa.
Tuntuu kuin peite olisi levitetty seurakunnan ylle,
kun sanoin tämän.
Tai ajattelette itse:
"Apua, ovatko merkit seuranneet saarnaamaani Sanaa?"
Kuuntelemme, mitä Herra sanoo.
Usko tulee sydämeemme, ja kun näin tapahtuu,
alamme toimia uskomme mukaisesti.
Saamme kokemuksen uskosta.
Jos haluamme parantaa sairaita
saarnaamista seuraavana merkkinä,
meidän tarvitsee laittaa kätemme sairaitten päälle,
jotta he tulisivat terveiksi.
Uskossa ojennamme kätemme
ja laitamme sen jonkun sairaan päälle, jotta hän paranisi.
Tai käskemme pahoja henkiä lähtemään,
suorimaan tiehensä Jeesuksen nimessä.
Tämä vaatii jonkunlaista uskoa.
Uskoa, joka saa meidät toimimaan.
Kun uskomme on siinä pisteessä,
saamme nähdä, miten tämä toimii.
Ennen tällaista uskon tasoa ei tapahdu mitään.
Emme tee mitään, eikä mitään tapahdu.
Voi kulua vuosikausia tähän malliin.
Uskovan koko elämä voi kulua tähän malliin.
Meidän täytyy tulla pisteeseen,
jossa Sanan kuulemisen kautta saamamme usko
alkaa kantaa hedelmää käytännössä.
Puhumme ELÄVÄSTÄ uskosta,
eli uskosta, jossa toimimme uskomme mukaisesti.
Sillä tavalla otamme alueen haltuumme.
Ehkä muistat hyvin,
kun ensimmäisen kerran laskit kätesi jonkun sairaan ylle.
Aloit rukoilla, että sairas tulisi terveeksi.
Tunsit, miten vastuu parantumisesta painoi sinua.
"Tohdinko laskea käteni? Tohdinko vai en?
Ajatella, jos hän ei parane?
Jos hän ei parane, se on minun vikani."
Epäröit hyvän aikaa, kunnes lopulta
varovasti laskit kätesi.
Teit sen melkein ohimennen, jottet olisi niin vastuullinen.
Aloit rukoilla.
Kun teimme tämän ensimmäistä kertaa Kungsängenissa
karismaattisen herätyksen alussa,
ihmisiä parantui jatkuvasti.
Aivankuin Herra olisi kaivannut meidän tekevän näin.
Hän vahvisti tekemämme uskon teot
ja ottamamme askeleet.
Herra vahvisti nämä parantamalla ihmiset.
Olin niin rohkaistunut, että melkein kiljuin.
Herra on läsnä herättääkseen uskon sydämessäsi,
jotta voisit sekä ottaa vastaan parantumisen että välittää sitä.
Meillä on monia esirukoilijoita täällä.
He ovat todella iloisia saadessaan rukoilla tässä kokouksessa.
He saavat olla kanavia ihmeille!
He ojentautuvat uskossa ja aukaisevat suunsa,
käskeäkseen olosuhteita asettumaan Herran tahdon mukaisiksi.
Näin he vapauttavat uskonsa.
He saavat nähdä, miten Herra vastaa.
Herra tekee sen, mitä esirukoilijat sanovat.
Herra tahtoo, että parannamme sairaat.
Menemme Johanneksen evankeliumiin.
Katson, minkä kohdan otamme.
Luultavasti 14. luku...
Sanon kohdan teille pian.
Johanneksen evankeliumi, luku 14, jae 12.
Tämä on perustamme,
kun aloitamme rukouspalvelun.
Täällä sanotaan näin:
"Totisesti, totisesti Minä sanon teille..."
Tässä Jeesus painottaa erittäin tärkeää asiaa.
Hän toistaa kahdesti 'totisesti'-sanan.
Näin Hän varmistaa, että ymmärrämme sanoman.
Jeesus ei voisi sanoa mitään tärkeämpää.
Kun Jeesus sanoo: "Totisesti, totisesti", on suurinta.
"Joka uskoo Minuun, myös hän on tekevä niitä tekoja,
joita Minä teen ja suurempiakin kuin ne ovat, hän on tekevä;
sillä Minä menen Isän tykö."
"Joka uskoo Minuun..."
Sinä, joka uskot Jeesukseen...
Sinä teet samoja tekoja kuin Jeesus.
Ja vielä suurempiakin.
Voimme jättää nyt sen "suurempia" rauhaan,
ja yrittää pysyä ensimmäisessä kohdassa.
Ei tule liian suurta annosta kerralla.
"Joka uskoo Minuun, myös hän on tekevä niitä tekoja,
joita Minä teen."
Jeesus sanoi näin:
"Minä teen vain tekoja, joita näen Isän tekevän."
Kun Jeesus näki Isän tekevän jotain, sen teki Hän myös.
Me teemme samoja tekoja kuin Jeesus.
Ymmärrämme, että nämä ovat Hänen tekojaan.
Haluamme tehdä Hänen tahtonsa ja Hänen tekojaan.
Mitä Jeesus tekee?
Hän on parantamassa sairaita, ajamassa ulos pahoja henkiä
ja herättämässä kuolleita. Sen sellaista.
Nyt keskitymme oikeuteemme
käyttää Jeesuksen nimeä,
muuttaaksemme sairaan tilanteen.
Hänen nimessään puhumme sairauksille;
niiden täytyy polvistua ja väistyä.
Terveys tulee sairauden sijaan.
Harjoitamme tätä hyvin havainnollisella tavalla.
Monilla ihmisillä on selkävaivoja.
Joillakin se johtuu lyhyistä sääristä.
Toinen sääri on toista lyhyempi.
Jos molemmat ovat lyhyet, emme voi sille mitään.
Ei ole kyse siitä, oletko mielestäsi liian lyhyt.
Tarkoitan sitä, jos sinulla on eripituiset sääret.
Jos sinulla on ongelma tällä alueella, olet osa kohderyhmäämme.
Käännös: Niina Paso
p. +358 45 113 6000 email: helsinki@arken.org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A